[F. 2v : Clos de Larrey] Le mardi XVIe jour, paié a III houvriers qui ont fesouré esdites vignes, a chacun pour jour I gros II deniers obole vaillent : II gros XII deniers obole (sic) Le jeudi IIe jour d’avril, paié a II garcenot qui ont trait les paisseaulx de V quartiers que faisoit Crimoulois le bouchier, pour II journées faicte d’eulx a chascun I gros II deniers obole, vaillent : II gros V deniers Cedit jour, pour les journées de VI houvriez qui ont taillé lesdits V quartiers : XII gros. Item le vanredi IIIe jour pour les journées de XII fesouriez qui ont fesourez lesdits V quartiers, a chascun I gros V deniers, vaillent : XV gros . Cedit jour, paié au clousier qui a esfini de tailler lesdits V quartiers et gardé lesdits houvriers : II gros. Pour l’achet d’une charretéee de loyeure pour liez lesdites vignes : XIII gros. Le mercredi VIIIe jour d’avril, pour les journées de II ouvriers qui hont affrené de fosserey les dittes vignes : II gros demi Item pour liure : II gros Marchié fait a Closier pour lier les dites vignes le journau pour le pris de X gros, et sont en somme dix journées qui vaillent : VIII francs IIII gros Sur ce baillé audit Closier : IIII francs IIII gros [Dans la marge : ] Quaere post ad tale ¥ Item baillé au guetteur ¥ pour le dit Closier : IIII francs Ainsin est paié [En bas de la page à gauche :] Esbochié/ IX ovrieis chascune journée / X d. Item XII ovrieis/ … que dessus dit. [F. 3 : Vigne de l'abbé près de Saint-Bénigne] Le jardim de Monsieur et les troilez du grand curty, pour faceon et pour achat de paux , de rotes et saussoy. Primo Pour l’achat de ung mil de paux : V gros Pou achat de rotes et sausoz : X gros V deniers Le mercredi XXV jour de mars et le jeudi suigant, pour les journées de XI ouvriers qui tailerent oudit jardin, chascun pour jour I gros demi, vaillent : XVI gros demi Le venredi VIe jour de mars et le samedi suigant, pour les journées de XIIII houvriers qui ont houvrez ès trailles dudit jardin, a chascun II gros pour jour et de demourance, vaillent : II francs IIII gros Le samedi XIIIIe jour, paié a I houvriers qui ont taillé les troilles du grant cultil , a chascun II gros pour jour, vaillent : II gros Ledit jour pour saulsoz : III gros. V. Le mardi XVIIe jour de mars, paié a III houvriers qui ont taillé et loier esdites troilles, a chascun II gros pour jour, vaillent : VI gros [Dans la marge : ] Paié a ung ouvrier de bras qui a fesouré ou jardin de Monsieur, pour demi journée : X deniers. A. Le lundi XVIe jour, paié a IIII houvriers qui ont taillier et loié esdites troilles, a chascun pour jour, II gros, vaillent : VIII gros [Dans la marge : ] Somme par lui VIII francs VIII deniers. Paié a Estiennot Lamenier pour une journée faicte de luy, tant a assonié la troille a la partie devers l’ospital comme a deblonder les alées, pour jour et de remenant ; I gros demi. Le mercredi XVIIe jour de juing, paié a IIII houvriers qui ont esbuchier et accolé esdites troilles et jardin, pour jour et de demourance, I gros demi, vaillent : VI gros. Pour jongs pour accoler lesdites troilles : I gros XII deniers. Le jeudi XVIIIe jour, paié a III houvriers de bras qui ont refin les troilles du grant cultil, pour jour sans rien donner I gros V deniers, vaillent : III gros XV deniers.